Prilog 1
[bookmark: _Hlk138520632]OBAVIJEST
o namjeri davanja koncesije za komunalni linijski prijevoz putnika
na području Općine Vela Luka

1. OPĆI PODACI O DAVATELJU KONCESIJE: OPĆINA VELA LUKA, Obala 3 broj 19, 20 270 Vela Luka, OIB:00935002462, MB 2580446, tel.  020/295-900, fax. 020/813-033, e-mail: opcina@velaluka.hr . Osoba zadužena za kontakt: Darko Franulović, Upravni odjel za gospodarenje prostorom i komunalne djelatnosti, tel. 020/295-900, e-mail: darko.franulovic@velaluka.hr


2.a. VRSTA I PREDMET KONCESIJE: Vrsta koncesije je koncesija za javne usluge procijenjene
vrijednosti manje od EU vrijednosnog praga.
Predmet koncesije je obavljanje komunalne djelatnosti: komunalni linijski prijevoz putnika na području općine Vela Luka. Koncesijom je obuhvaćena 1 linija na području općine Vela Luka: 
Linija 1. Gradska linija broj 1. Na ruti je predviđeno zaustavljanje autobusa na 6 stajališta kako bi se povećala dostupnost javnog prijevoza što većem broju stanovnika, odnosno potencijalnim i postojećim putnicima. Predloženi vozi red usklađen je s polascima i dolascima obalnog linijskog pomorskog prometa, kao i s potrebama učenika i radnika.
Odabrani ponuditelj će prijevoz putnika obavljati sukladno odobrenome voznom redu koji se mora
javno objaviti na web stranicama koncesionara. Ocjenu i odobrenje konačnog broja polazaka po liniji
zadržava Davatelj koncesije.
Procjena i usklađivanje rentabilnosti linija i drugih odlučnih čimbenika izvršavat će se tromjesečno
sukladno odredbama ugovora o koncesiji.
Ukoliko se tijekom obavljanja koncesije utvrdi da bi prilagodbom voznog reda uvođenjem novih vožnji ili novih stajališta na utvrđenim linijama došlo do povećanja putnika dozvolit će se izmjena ugovora, ako je isto u javnom interesu odnosno u interesu građana Općine Vela Luka.
Ukoliko se tijekom obavljanja koncesije utvrdi da zbog premalog broja putnika, ekonomske
nerentabilnosti linije ili drugih okolnosti koje se u trenutku sklapanja ugovora nisu mogle predvidjeti
neka od linija bude nesvrsishodna, pristupit će se izmjenama ili ukidanjem tih linija te se ugovor o
koncesiji može izmijeniti. Za svaku promjenu voznog reda Koncesionar treba dobiti suglasnost Općine Vela Luka. Cijena voznih karata i drugi elementi ugovora mogu se mijenjati pod uvjetima određenima mjerodavnim propisima i ugovorom o koncesiji.
2.b. PRIRODA I OPSEG DJELATNOSTI KONCESIJE: obavljanje komunalne djelatnosti komunalnog linijskog prijevoza putnika na području općine Vela Luka tijekom cijele godine.
2.c. MJESTO, ODNOSNO PODRUČJE OBAVLJANJA KONCESIJE: Linijski prijevoz (koji je predmet koncesije) se obavlja na području općine Vela Luka na sljedećim lokacijama/stajalištima:
	Br.
	Stajalište

	1.
	Nova Luka (PPT)

	2.
	Staro trajektno pristanište

	3.
	Obala 3 (Mala riva)

	4.
	Obala 2 (Tranulov most)

	5.
	Obala 2 (Gospa od začeća)

	6.
	Obala 1 (Posejdon)

	7.
	Obala 2 (Gospa od začeća)

	8.
	Obala 2 (Tranulov most)

	9.
	Obala 3 (Mala riva)

	10.
	Staro trajektno pristanište

	11.
	Nova Luka (PPT)



2.d.  ROK TRAJANJA KONCESIJE: Koncesija se daje na rok od 5 (pet) godina od dana primjene ugovora o koncesiji. Trajanje koncesije je moguće produljiti pod uvjetima predviđenima ugovorom o koncesiji i mjerodavnim propisima.
2.e. PROCIJENJENA VRIJEDNOSTI KONCESIJE: 
Procijenjena     vrijednost    koncesije   za   period   od   5   godina   iznosi 352.592,00 EUR bez PDV-a  (5 godina x 70.518,40 EUR bez PDV-a).

2.f. NAKNADA ZA KONCESIJU: odredit će se prema ponuđenom iznosu  te naknade iz ponude najpovoljnijeg ponuditelja. Minimalna godišnja naknada za koncesiju iznosi 1.000,00 EUR, odnosno za period od pet godina ukupno iznosi minimalno 5.000,00 EUR. 

2.g. EVIDENCIJSKI BROJ: K-1/2023
2.h. BROJ KONCESIJA: Dodjeljuje se jedna (1) koncesija.
3.a. ROK ZA DOSTAVU PONUDA: ___________________do 13:00 sati, bez obzira na način dostave. Obavijesti o namjeri davanja koncesije i Dokumentacija za nadmetanje objavljuju se u Elektroničkom oglasniku javne nabave Republike Hrvatske. 

Dokumentacija za nadmetanje može se besplatno preuzeti:
· u Elektroničkom oglasniku javne nabave RH ili
· na adresi davatelja koncesije Općina Vela Luka, Obala 3 br. 19, 20270 Vela Luka ili
· na web stranicama Općine Vela Luka (www.velaluka.hr).

3.b. ADRESA NA KOJU SE MORAJU POSLATI PONUDE: ponude se u roku za dostavu ponuda dostavljaju u pisanom obliku u zatvorenoj omotnici na adresu davatelja koncesije: Općina Vela Luka, Obala 3 br. 19, 20270 Vela Luka ili osobno u pisarnicu davatelja koncesije. 
Na omotnici ponude mora biti naznačeno: naziv i adresa ponuditelja, naziv i adresa davatelja koncesije, s naznakom:
„koncesija za linijski prijevoz – ne otvaraj“
Evidencijski broj: K-1/2023.

Ponude koje nisu pristigle u propisanom roku neće se otvarati i vraćaju se ponuditeljima neotvorene. Ponuda je obvezujuća za ponuditelja koji ju je dostavio do isteka roka valjanosti ponude. Pri izradi ponude ponuditelj se mora pridržavati zahtjeva i uvjeta iz dokumentacije za nadmetanje.  

3.c. MJESTO I VRIJEME JAVNOG OTVARANJA PONUDA: Prostorije Općine Vela Luka, na adresi Obala 3 br. 19, 20270 Vela Luka, dana _________godine u 13:00 sati



4. RAZLOZI ISKLJUČENJA GOSPODARSKOG SUBJEKTA:
4.1. OBVEZNI RAZLOZI ISKLJUČENJA GOSPODARSKOG SUBJEKTA:
4.1.1. Davatelj koncesije će sukladno članku 24. Zakona o koncesijama isključiti ponuditelja iz postupka davanja koncesije u bilo kojem trenutku, ako utvrdi da:

A) je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:
a) sudjelovanje u zločinačkoj organizaciji, na temelju
– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona ( NN br. 125/11, 144/12, 56/15 i 61/15)
– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
b) korupciju, na temelju
– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona ( NN br. 125/11, 144/12, 56/15 i 61/15)
– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
c) prijevaru, na temelju
– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
d) terorizam ili kaznena djela povezana s terorističkim aktivnostima, na temelju
– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
e) pranje novca ili financiranje terorizma, na temelju
– članka 98. (financiranje terorizma) i članka 265. (pranje novca) Kaznenog zakona
– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
f) dječji rad ili druge oblike trgovanja ljudima, na temelju
– članka 106. (trgovanje ljudima) Kaznenog zakona
– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

B) je gospodarski subjekt u postupku likvidacije, odnosno ako je obustavio svoje poslovne aktivnosti

C) je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 4.1.1. A) i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin.

Za potrebe utvrđivanja gore navedenih okolnosti (da ne postoje razlozi isključenja iz točke 4.1.1.), gospodarski subjekt u ponudi dostavlja izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, ako se u državi poslovnog nastana ponuditelja, odnosno državi čiji je osoba državljanin, ne izdaju gore navedeni dokumenti ili ako ne obuhvaćaju sve okolnosti obuhvaćene točkom 4.1.1. ove Dokumentacije za nadmetanje, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika, ili strukovnog ili trgovinskog tijela u državi poslovnog nastana ponuditelja, odnosno državi čiji je osoba državljanin.
Izjavu može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Dokaz/i odnosno izjava/e ne smije biti stariji više od 6 (šest) mjeseci od dana objave Obavijesti o namjeri davanja koncesije u Elektroničkom oglasniku javne nabave Republike Hrvatske (EOJN RH).


4.1.2. Davatelj koncesije obvezan je isključiti gospodarskog subjekta iz postupka davanja koncesije ako utvrdi da gospodarski subjekt nije ispunio obveze plaćanja dospjelih poreznih obveza i/ili doprinosa za mirovinsko i zdravstveno osiguranje u Republici Hrvatskoj ili u državi poslovnog nastana gospodarskog subjekta.
Davatelj koncesije neće isključiti gospodarskog subjekta iz postupka dodjele koncesije ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja gore navedenih okolnosti, gospodarski subjekt u ponudi dostavlja kao dokaz da ne postoje osnove za isključenje iz točke 4.1.2., i to: 
a) potvrdu Porezne uprave o stanju duga, ili
b) drugog nadležnog tijela države poslovnog nastana gospodarskog subjekta, ako se ne izdaje potvrda Porezne uprave
[bookmark: _GoBack]c) ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti pod a. i b. ili ako ne obuhvaćaju sve okolnosti iz ove točke 4.1.2., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.
Dokaz ne smije biti stariji od dana objave Obavijesti o namjeri davanja koncesije (DoN-a) u Elektroničkom oglasniku javne nabave Republike Hrvatske (EOJN RH).

4.1.3 U slučaju zajednice ponuditelja, postojanje razloga isključenja utvrđuje se za sve članove zajednice pojedinačno. Stoga u ponudi zajednice ponuditelja moraju biti priloženi traženi dokumenti na temelju kojih se utvrđuje postoje li razlozi za isključenje za sve članove zajednice ponuditelja.

4.2. OSTALI RAZLOZI ISKLJUČENJA PONUDITELJA:
Davatelj koncesije isključit će gospodarskog subjekta iz postupka davanja koncesije:
· ako je nad gospodarskim subjektom otvoren stečajni postupak, ako njime upravlja osoba postavljena od strane nadležnog suda, ako je u nagodbi s vjerovnicima ili se nalazi u sličnom postupku prema propisima države poslovnog nastana gospodarskog subjekta.
Za potrebe utvrđivanja okolnosti iz ove točke ponuditelj u ponudi dostavlja:
1. izvod iz sudskog, obrtnog ili drugog odgovarajućeg registra države sjedišta gospodarskog subjekta koji ne smije biti stariji od tri mjeseca računajući od dana početka postupka davanja koncesije

2. važeći jednakovrijedni dokument koji je izdalo nadležno sudsko ili upravno tijelo u državi sjedišta gospodarskog subjekta, ako se ne izdaje izvod ili izvod ne sadrži sve podatke potrebne za utvrđivanje tih okolnosti ili

3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od tri mjeseca računajući od dana početka postupka davanja koncesije, ako se u državi sjedišta gospodarskog subjekta ne izdaje izvod ili dokument iz prethodne točke ili oni ne sadrže sve podatke potrebne za utvrđivanje tih okolnosti.
U slučaju zajednice ponuditelja, postojanje razloga isključenja utvrđuje se za sve članove zajednice pojedinačno. Stoga ponudi zajednice ponuditelja moraju biti priloženi traženi dokumenti na temelju kojih se utvrđuje postoje li razlozi za isključenje za sve članove zajednice ponuditelja.
Davatelj koncesije može isključiti ponuditelja iz postupka davanja koncesije ako utvrdi postojanje ostalih osnova za isključenje iz čl.25. Zakona o koncesijama.

5. UVJETI PRAVNE I POSLOVNE, FINANCIJSKE, TEHNIČKE I STRUČNE SPOSOBNOSTI TE DOKAZI I PODACI KOJIMA GOSPODARSKI SUBJEKT DOKAZUJE ISPUNJENJE TIH UVJETA:
5.1. Pravna i poslovna sposobnost:
Ponuditelj mora dokazati da je registriran za obavljanje djelatnosti koja je predmet koncesije. Kao dokaz dostavlja izvod iz sudskog, obrtnog, strukovnog ili drugog odgovarajućeg registra države sjedišta gospodarskog subjekta, a ako se oni ne izdaju u zemlji sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela, ne stariju od 3 mjeseca od dana slanja ove obavijesti u EOJN. U slučaju zajednice ponuditelja, svi članovi zajednice obvezni su pojedinačno dokazati svoj upis u odgovarajući registar.
Osim toga, sukladno Zakonu o prijevozu u cestovnom prometu („Narodne novine“ broj 41/2018) gospodarski subjekt za obavljanje javnog linijskog prijevoza putnika u unutarnjem cestovnom prometu (u što spada i predmet koncesije) mora ima ovlaštenje, odnosno licenciju izdanu od nadležnog tijela. 
Gospodarski subjekt sa poslovnim nastanom u Republici Hrvatskoj ovlaštenje dokazuje važećom licencijom za javni prijevoz putnika u unutarnjem cestovnom prometu iz članka 14.stavka 2. podstavka 2. Zakona o prijevozu u cestovnom prometu („Narodne novine“ broj 41/18) ili važećom licencijom Zajednice za prijevoz putnika iz članka 28. Zakona o prijevozu u cestovnom prometu („Narodne novine“ broj 41/2018). Za javni prijevoz putnika licencija se izdaje temeljem Uredbe (EZ) br. 1073/2009.
Gospodarski subjekt sa poslovnim nastanom u zemlji članici Europske unije ovlaštenje dokazuje važećom licencijom Zajednice za prijevoz putnika u skladu s Uredbom (EZ) br. 1073/2009. Sukladno Zakonu o prijevozu u cestovnom prometu („Narodne novine“ broj 41/2018) gospodarski subjekt sa poslovnim nastanom u državi koja nije država članica Europske unije ne može obavljati unutarnji prijevoz na teritoriju Republike Hrvatske, osim ako je to predviđeno međunarodnim ugovorom ili ako za to ima posebnu dozvolu koju rješenjem izdaje Ministarstvo te gospodarski subjekt ovlaštenje dokazuje posebnom dozvolom koju u skladu sa čl. 90. Zakona o prijevozu u cestovnom prometu („Narodne novine“ broj 41/2018) izdaje nadležno ministarstvo ili dokumentom iz kojega je razvidno da to pravo ima međunarodnim ugovorom uz dostavu dokumenata propisanih međunarodnim ugovorom.
Ukoliko ponudu podnosi zajednica ponuditelja, traženi dokaz dostavlja član/članovi zajednice ponuditelja koji će izvršavati konkretan dio predmeta koncesije za koji je potrebno ovlaštenje.

5.2. Financijska sposobnost:
Kao dokaz financijske sposobnosti ponuditelj treba dostaviti dokument izdan od bankarskih ili drugih financijskih institucija (BON2, SOL2 i sl.), kojim dokazuje solventnost. Smatrat će se da je dokazao solventnost ako u posljednjih 6 (šest) mjeseci nije imao blokadu računa dulje od 15 (petnaest) dana, te ako nema evidentiranih obaveza za čije podmirenje nema pokriće na računu. U slučaju zajednice ponuditelja pri dokazivanju financijske sposobnosti ponuditelji se mogu osloniti na sposobnost drugih subjekata, kako je određeno u Dokumentaciji za nadmetanje.

5.3. Tehnička i stručna sposobnost:
Naručitelj je za izvršenje ugovora o koncesiji odredio uvjete tehničke i stručne sposobnosti kojima se osigurava da gospodarski subjekt ima potrebne tehničke resurse za izvršenje ugovora na odgovarajućoj razini kvalitete. 
Svi uvjeti tehničke i stručne sposobnosti su vezani uz predmet koncesije i razmjerni predmetu koncesije. Gospodarski subjekt treba dostaviti:
a) popis s podacima o stručnosti djelatnika – minimalno 2 vozača autobusa (podaci o izobrazbi, radnom stažu i strukovnoj osposobljenosti uz koji se prilažu preslike važećih vozačkih dozvola) koji će sudjelovati u pružanju usluga, 
b) dokaz o vlasništvu najmanje 1 registriranog motornog vozila - autobusa ili pravo na uporabu takvog vozila na osnovi sklopljenog ugovora o zakupu ili leasingu, što dokazuje preslikom prometne dozvole i ugovorom o leasingu ili zakupu vozila kojim će obavljati djelatnost (da navedeni autobus pripada M2 ili M3 kategoriji prema klasifikaciji Pravilnika o tehničkim uvjetima vozila u prometu na cestama („Narodne novine“ broj: 85/2016 i 24/2017), jer se te kategorije mogu okarakterizirati kao vozila tipična i prilagođena gradskom prijevozu putnika, što se dokazuje preslikom prometnih dozvola autobusa),
Oblik i način dostave traženih dokaza iz ove obavijesti detaljnije su propisani dokumentacijom za nadmetanje.

6. VRSTA I VRIJEDNOST JAMSTAVA:
6.1. Jamstvo za ozbiljnost ponude:
Ponuditelj je u ponudi obvezan dostaviti jamstvo za ozbiljnost ponude. 

[bookmark: _Hlk127448694]Jamstvo za ozbiljnost ponude ponuditelj daje u obliku potpisane i solemnizirane bjanko ili obične zadužnice, koja mora biti u izvorniku, na iznos od  2.000,00 EUR.
Davatelj koncesije naplatit će jamstvo u cijelosti u punom iznosu odnosno zadržati uplaćeni iznos novčanog pologa ukoliko Ponuditelj: 
- odustane od svoje ponude u roku njezine valjanosti, 
- po  pozivu  davatelja  koncesije  u  ostavljenom  roku  ne  dostavi  pisano  pojašnjenje  ili  dopunu  uredno predane ponude,   
- dostavi neistinite dokaze sposobnosti, 
- ne prihvati ispravak računske pogreške, 
- odbije potpisati ugovor o koncesiji ili 
- ne dostavi valjano jamstvo za provedbu ugovora o koncesiji
Jamstvo za ozbiljnost ponude ne smije biti oštećeno (bušenjem, klamanjem i sl.). 
Ako tijekom postupka nabave istekne rok valjanosti ponude i jamstva za ozbiljnost ponude, davatelj koncesije je obvezan prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu u primjernom roku ne kraćem od 5 dana. Ukoliko s odabranim ponuditeljem ne dođe do zaključivanja ugovora krivnjom ponuditelja, naručitelj zadržava pravo naplate jamčevine temeljem jamstva za ozbiljnost ponude. 
U slučaju podnošenja zajedničke ponude svaki član zajednice gospodarskih subjekta može dostaviti bjanko zadužnicu za svoj dio jamstva (proporcionalno vrijednosti obveze člana) ili dostaviti  jamstvo za ozbiljnost ponude koje glasi na bilo kojega člana zajednice ponuditelja (garanta), pod uvjetom  da dostavljeno jamstvo sadrži jasan i nedvosmislen navod da se radi o jamstvu za ponudu zajednice ponuditelja  s navođenjem svih članova zajednice ponuditelja u Izjavi koju kreira taj član zajednice i dostavlja uz ponudu.  
Davatelj koncesije odabranom najpovoljnijem ponuditelju vraća jamstvo za ozbiljnost ponude neposredno nakon sklapanja ugovora o koncesiji, a ostalim ponuditeljima vraća jamstvo za ozbiljnost ponude neposredno nakon završetka postupka davanja koncesije, a presliku jamstava pohranjuje.
Ukoliko jamstvo nije dostavljeno– neotklonjiv je nedostatak.
Davatelj koncesije neće snositi nikakve troškove dostavljenog jamstva.

6.2. Jamstvo za provedbu ugovora o koncesiji:
[bookmark: _Hlk127793346]Odabrani ponuditelj je dužan prije potpisivanja Ugovora o koncesiji osigurati jamstva i/ili instrumente osiguranja obveza iz ugovora o koncesiji, posebno naplate naknade za koncesiju te naknade moguće štete nastale zbog neispunjenja obveza iz ugovora o koncesiji, a u vidu potpisane i solemnizirane bjanko ili obične zadužnice ovjerene kod javnog bilježnika u iznosu od  10.000,00 EUR.

Davatelj koncesije može zadržati jamstvo za provedbu ugovora o koncesiji najviše do tri mjeseca nakon prestanka ugovora o koncesiji, ako postoje valjani razlozi za nastanak financijske obveze, a što utvrđuje davatelj koncesije.

U slučaju podnošenja zajedničke ponude svaki član zajednice gospodarskih subjekta može dostaviti bjanko ili običnu zadužnicu za svoj dio jamstva (proporcionalno vrijednosti obveze člana) ili dostaviti  jamstvo za ozbiljnost ponude koje glasi na bilo kojega člana zajednice ponuditelja (garanta), pod uvjetom  da dostavljeno jamstvo sadrži jasan i nedvosmislen navod da se radi o jamstvu za ponudu zajednice ponuditelja  s navođenjem svih članova zajednice ponuditelja u Izjavi koju kreira taj član zajednice i dostavlja uz ponudu.  
Jamstvo za provedbu ugovora o koncesiji dostavlja se u izvorniku.
Ako tijekom trajanja koncesije davatelj koncesije utvrdi da dana zadužnica nije valjana, tj. da ne bi bila moguća njena naplata, Koncesionar je dužan, na pisani zahtjev Davatelja koncesije, bez odgađanja dostaviti novi odgovarajući instrument osiguranja.
Općina Vela Luka je  dužna solemnizirane zadužnice pohraniti na prikladnom mjestu i čuvati za vrijeme trajanja ugovora o koncesiji.


7. KRITERIJ ZA ODABIR PONUDE:
Kriterij za odabir najpovoljnije ponude: najviša ponuđena naknada za koncesiju.

8. NAZIV I ADRESA TIJELA NADLEŽNOG ZA RJEŠAVANJE ŽALBE TE PODACI O ROKOVIMA ZA PODNOŠENJE ŽALBE:
Za rješavanje o žalbama nadležna je Državna komisija za kontrolu postupaka javne nabave, Koturaška cesta 43/IV, Zagreb, Hrvatska. Pravna zaštita u postupku davanja koncesija uređenim dijelom prvim glavom III. Zakona o koncesijama (NN 69/17, 107/20) provodi se u skladu s odredbama propisa kojima se uređuje javna nabava, a koje se odnose na otvoreni postupak. Žalba se izjavljuje Državnoj komisiji u pisanom obliku. 

Žalba se dostavlja elektroničkim sredstvima komunikacije putem međusobno povezanih informacijskih sustava Državne komisije i EOJN RH. 

Žalba koja nije dostavljena sukladno stavku 2., članka 405. ZJN (120/16, 114/22) odbacit će se. 
U otvorenom postupku žalba se izjavljuje u roku 10 dana, i to od dana: 
1. objave poziva na nadmetanje, u odnosu na sadržaj poziva ili dokumentacije o nabavi, 
2. objave obavijesti o ispravku, u odnosu na sadržaj ispravka, 
3. objave izmjene dokumentacije o nabavi, u odnosu na sadržaj izmjene dokumentacije, 
4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda, 
5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja. 

Žalba mora sadržavati najmanje podatke i dokaze navedene u članku 420. ZJN 2016. 
Žalitelj koji je propustio izjaviti žalbu u određenoj fazi dodjele ugovora za društvene i druge posebne usluge sukladno gore navedenim opcijama nema pravo na žalbu u kasnijoj fazi postupka za prethodnu fazu. 
9. Drugi podaci koje davatelj koncesije smatra potrebnima:
9.1.  Za sve ono što nije propisano ovom dokumentacijom za nadmetanje primjenjuju se na odgovarajući način odredbe Zakona o koncesijama, Zakona o javnoj nabavi i drugi mjerodavni propisi.
Obrada osobnih podataka prikupljenih u ovom postupku, koristit će se u smislu Zakona o zaštiti osobnih podataka isključivo u svrhe obrade osobnih podataka, a u skladu s procedurom propisanom odredbama mjerodavnih propisa.

